નવી દિલ્હી: કેન્દ્રની નરેન્દ્ર મોદી સરકાર દ્વારા સુપ્રીમ કોર્ટના ચુકાદાને પલટાવીને એસસી-એસટી એક્ટમાં સંશોધન કરી મૂળ સ્વરૂપમાં બહાલ કરાતાં સવર્ણોએ આજે આપેલા ‘ભારત બંધ’ના એલાન દરમિયાન બિહાર, ઉત્તર પ્રદેશ, મધ્યપ્રદેશ અને રાજસ્થાનમાં અનેક સ્થળોએ બંધની વ્યાપક અસર સાથે વાહન રોકો, ટ્રેન રોકો, હિંસા, આગજની સહિતની ઘટનાઓ ઘટી હતી. બિહારના કેટલાય જિલ્લામાં લોકોએ રસ્તા અને નેશનલ હાઇવે જામ કરી દીધા હતા.